Jon Morten Melhus

Jon Morten Melhus (født 17. april 1956) er en norsk forfatter av sakprosa, konsulent, humorist og foredragsholder. Han er rådgiver innen organisasjonsutvikling, der han blant annet vektlegger betydningen av bruk av humor, begeistring og begeistringsledelse.


== Biografi ==
Melhus er utdannet siviløkonom ved Norges Handelshøyskole 1981, med fordypning innen markedsføring, personal/ledelse. Han har også grunnfag i psykologi.
Melhus var direktør i Den Norske Opera fra 1987–1988, redaktør og daglig leder for Radio 1 Oslo i 1988–1994. 
I 1995 var han daglig leder for Komistudio, som bl. a. produserte Norges første situasjonskomedie, Mot i Brøstet, en TV-serie som var den første av sitt slag i Norge og ble skapt av Tore Ryen.
Melhus driver i dag selskapet Humor & Lønnsomhet ans, som han startet sammen med Trond Haugen i 2002. Sammen har de skrevet tre bøker om betydningen av å skape humor og begeistring blant medarbeiderne og ledere som praktiserer begeistringsledelse (– se Transformasjonsledelse). Siden 2003 har hans fem fagbøker og fem kulturbøker solgt over 50.000 eksemplarer, og åtte av dem er utgitt på hans eget forlag, Melhus Communication as. Hans siste bok, om hvordan drive gode sykehus og klinikker, Sykt bra - resepten på friske sykehus (2014) er skrevet sammen med Morten Eriksen-Deinoff. 
Eriksen-Deinoff og Melhus utga i oktober 2018 boken FIKS FOTBALLEN – Slik gjør klubben suksess med den forgudede og forhatte fotballtreneren, om suksesskriterier for fotballklubber, med innspill fra over 40 fotball- og idrettsprofiler i Norge, blant annet Egil «Drillo» Olsen, Åge Hareide, Nils Arne Eggen, Ståle Solbakken, Ronny Deila, Geir Bakke, Stig Inge Bjørnebye, Rune Bratseth, Jostein Flo, Kjetil Rekdal, Erik Solér, Svein Maalen, Lars Arne Nilsen, Martin Andresen, Vegard Hansen, Kenneth Karlsen, Rúnar Kristinsson, Tom Nordlie, Per-Mathias Høgmo, Kjetil Siem, Even Pellerud, Petter Myhre, Marit Breivik, Bjørge Stensbøl og Arne Scheie.
Melhus har holdt over 1.000 foredrag om betydningen av medarbeiderbegeistring, begeistringsledelse og positive bedriftskulturer. Foredragene han holder er tett knyttet til teori og mer enn 50 cases i bøkene han har gitt ut, på temaer som Humor & Kreativitet: Latterlig lønnsomt og Begeistringsledelse - se, bli sett, involver, Javisst er du kreativ! og God leder – god lærer. 
Han er også konsulent og driver rådgivning og kursvirksomhet innenfor ledelse og organisasjonsutvikling, med fokus på hvorfor og hvordan skape bedre resultater gjennom mer begeistrede medarbeidere og ledere som ser, blir sett og involverer sine medarbeidere, i form av transformasjonsledelse.


== Bibliografi ==

2018: FIKS FOTBALLEN – Slik gjør klubben suksess med den forgudede og forhatte fotballtreneren, ISBN:  978-82-93130-14-7, Melhus Communication, medforfatter Morten Eriksen-Deinoff
2013: Sykt bra - Resepten på friske sykehus, Melhus Communication, ISBN 9788293130109, medforfatter Morten Eriksen-Deinoff
2010: Riktig rektor? : den viktigste personen i ditt barns liv, Melhus Communication ISBN 9788299716635, medforfatter Pernille Dysthe
2009: Joker - Om Ragnar Joker Pedersens vitser, gåter, viser, amøber, oppfinnelser, KOnK, surrealistiske kåserier, revyer og andre latterlige påfunn, Melhus communication i samarbeid med Joker tekst & tegning ISBN 978-82-997166-2-8
2008: Lure Ledere -  Begeistringsledere skaper vinnere og enestående resultater, Hegnar media, ISBN 9788271462017
2006: Begeistring: Om engasjerte medarbeidere og inspirerende ledere, Begeistringsforlaget, ISBN 8299727901
2003: Latterlig Lønnsomt – om humor og begeistring på jobben, sammen med Trond Haugen, Pernille Dysthe, Morten Eriksen-Deinoff, ISBN 82-05-32626-6


== Referanser ==


== Eksterne lenker ==
melhus.com
Humor & Lønnsomhet ans
Blogg